Document ID: 32014D0275

SKLEP SVETA
z dne 6. maja 2014
o spremembi Sklepa 1999/70/ES o zunanjih revizorjih nacionalnih centralnih bank glede zunanjega revizorja centralne banke Banque centrale du Luxembourg
(2014/275/EU)
SVET EVROPSKE UNIJE JE -
ob upoštevanju Protokola (št. 4) o statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
ob upoštevanju Priporočila Evropske centralne banke ECB/2013/51 z dne 17. decembra 2013 Svetu Evropske unije o zunanjem revizorju centralne banke Banque centrale du Luxembourg (1),
ob upoštevanju naslednjega:
(1)
Revizijo računovodskih izkazov Evropske centralne banke (ECB) in nacionalnih centralnih bank Eurosistema, opravljajo neodvisni zunanji revizorji, ki jih priporoči Svet ECB in potrdi Svet Evropske unije.
(2)
Mandat sedanjega zunanjega revizorja Banque centrale du Luxembourg je potekel po reviziji za poslovno leto 2013. Zaradi tega je potrebno, da se za poslovna leta 2014 do 2018 imenuje zunanjega revizorja.
(3)
Banque centrale du Luxembourg je za svojega zunanjega revizorja za poslovna leta od 2014 do 2018 izbrala družbo DELOITTE AUDIT SARL.
(4)
Primerno je upoštevati priporočilo Sveta ECB in v skladu z njim spremeniti Sklep Sveta 1999/70/ES (2) -
SPREJEL NASLEDNJI SKLEP:
Člen 1
Člen 1(7) Sklepa 1999/70/ES se nadomesti z naslednjim:
„7. DELOITTE AUDIT SARL. je potrjen kot zunanji revizor centralne banke Banque centrale du Luxembourg za poslovna leta od 2014 do 2018.“
Člen 2
Ta sklep začne učinkovati z dnem uradne obvestitve.
Člen 3
Ta sklep je naslovljen na Evropsko centralno banko.
V Bruslju, 6. maja 2014

Labels: 2
18
9
4